*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*104. számú előterjesztés*

Bátaszék Város Önkormányzat Képviselő-testületének 2022. június 22-én

16 órakor megtartandó ülésére

Bátaszéki Önkormányzati Tűzoltóság Köztestület részére ingatlan ingyenes használatba adása

|  |
| --- |
| **Előterjesztő:** Dr. Bozsolik Róbert polgármester  **Készítette**: Kondriczné dr. Varga Erzsébet jegyző    **Törvényességi ellenőrzést végezte:** dr. Firle- Paksi Anna aljegyző  **Tárgyalja:**  PG Bizottság: 2022. 06. 21. |

**Tisztelt Képviselő- testület!**

Bátaszék Város Önkormányzata 2003. május 30. napján kötött használatba adási szerződést a Bátaszéki Önkéntes Tűzoltó Egyesülettel az 513/2 hrsz.ú, természetben a Bátaszék, Hunyadi u. 46. szám alatt található ingatlan ingyenes használatára. A szerződést 20 év határozott időtartamra kötötték, mely így ez év május végén lejárt.

2006 év végén a Bátaszéki Önkéntes Tűzoltó Egyesület mellett létrehozásra került a Bátaszéki Önkormányzati Tűzoltóség Köztestület, így ez a két szervezet ugyanabban az épületben látja el a feladatát.

A nemzeti vagyonról szóló 2011. évi CXCVI. törvény (Nvtv.) 11. § (10) bekezdése szerint nemzeti vagyon hasznosítására vonatkozó szerződés csak természetes személlyel vagy átlátható szervezettel köthető. A hasznosításra irányuló szerződés határozatlan vagy legfeljebb 15 éves határozott időre köthető, amely időszak egy alkalommal legfeljebb 5 évvel meghosszabbító abban az esetben, ha a hasznosításra jogosult valamennyi kötelezettségét szerződés szerűen, késedelem nélkül teljesítette.

Az Nvtv. 11. § (13) bekezdése értelmében nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

A lakások, helyiségek bérletéről, valamint elidegenítésük szabályairól szóló 8/2017.(IV.28.) önkormányzati rendelet 30. § (2) bekezdése szerint a képviselő-testület Magyarország helyi önkormányzatairól szóló 2011. évi CLXXXIX. törvény (Mötv.) 13. § (1) bekezdésében meghatározott kötelező feladatainak ellátása céljából pályázati eljárás lefolytatása nélkül is dönthet üres, nem lakás céljára szolgáló helyiség bérbe adásáról. A Mötv. fent említett szakaszának 12. pontja nevesíti a katasztrófavédelem kötelező feladatot.

Fentiekre tekintettel javasoljuk az ingatlan ingyenes használatba adását határozatlan időre a Bátaszéki Önkormányzati Tűzoltóság Köztestület részére.

**Határozati javaslat:**

**a Bátaszék, Hunyadi u. 46. szám alatti ingatlan ingyenes használatba adására**

Bátaszék Város Önkormányzatának Képviselő-testülete

1. a tulajdonában álló belterületi 513/2 hrsz. alatt felvett, természetben a 7140 Bátaszék, Hunyadi u. 46. szám alatti „kivett tűzoltószertár, mentőállomás” ingatlant határozatlan időre ingyenes használatba adja a Bátaszéki Önkormányzati Tűzoltóság Köztestület részére jelen határozat mellékletét képező ingyenes használatba adási szerződés szerinti tartalommal,
2. felhatalmazza az általános helyettesítési jogkörrel megbízott alpolgármestert a szerződés aláírására.

Határidő: 2022. június 30.

Felelős: Dr. Somosi Szabolcs alpolgármester

(a szerződés aláírásáért)

Határozatról értesül: Bátaszéki Önkormányzati Tűzoltóság

Köztestület elnöke

BKÖH városüzemeltetési iroda,

BKÖH pénzügyi iroda,

irattár